SET เสี่ยงเปิดลบ รับแรงกดดัน “โควิด” ระบาดหนัก – หุ้น PTT ขึ้น XB
SET เสี่ยงเปิดลบ รับแรงกดดัน “โควิด” ระบาดหนัก - หุ้น PTT ขึ้น XB
4 ม.ค. 2564

นายอภิชาติ ผู้บรรเจิดกุล ผู้อำนวยการอาวุโส สายงานวิเคราะห์เชิงกลยุทธ์ บล.ทิสโก้ กล่าวว่า ตลาดหุ้นไทยเช้านี้คาดว่าจะปรับตัวลง จากแรงกดดันการแพร่ระบาดไวรัสโควิด-19 ในประเทศเป็นหลัก ซึ่งมีการกระจายการแพร่ระบาดไปหลายจังหวัดมากขึ้น และจำนวนผู้ติดเชื้อก็ยังเพิ่มมากขึ้นด้วย รวมถึงมีการใช้มาตรการที่เข้มขึ้นในการควบคุมการแพร่ระบาดใน 28 จังหวัด ซึ่งเป็นพื้นที่ควบคุมสูงสุด หรือพื้นที่สีแดง ทำให้ยังต้องติดตามสถานการณ์การแพร่ระบาดอย่างใกล้ชิดต่อไป
นอกจากนี้ วันนี้ตลาดฯอาจได้รับแรงกดดันจากหุ้น PTT ที่จะขึ้นเครื่องหมาย XB เพื่อรับสิทธิในการจองซื้อหุ้นบมจ.ปตท.น้ำมันและการค้าปลีก (OR) ด้านตลาดหุ้นในภูมิภาคเอเชียเช้านี้เคลื่อนไหวทั้งในแดนบวก-ลบ โดยวันนี้ให้ติดตามดัชนีผู้จัดการฝ่ายจัดซื้อ (PMI) ภาคการผลิตของทั่วโลกที่จะทยอยประกาศออกมา และติดตามความเคลื่อนไหวของหุ้น DELTA
พร้อมให้แนวรับ 1,440 ถัดไป 1,430-1,420 จุด ส่วนแนวต้าน 1,470-1,480 จุด
 